રાજકોટના મોરબી રોડ ઉપર રહેતા અને હત્યાના ગુનામાં પેરોલ ઉપર છૂટેલા આરોપીએ બુધવારે પેરોલ પુરા થતા હોય તેના આગલા દિવસે ઘઉંના ટીકડા ખાઈ લેતા હોસ્પિટલે ખસેડાયો હતો પરંતુ ગત સાંજે તેનું મોત નીપજ્યું હતું દોઢેક વર્ષ અગાઉ જીયાણા ગામે પૈસાની ઉઘરાણીમાં પટેલ યુવકને પરાણે એસિડ પાઈ મોતને ઘાટ ઉતારી દીધો હતો શહેરના મોરબી રોડ ઉપર શ્રીરામ પાર્કમાં રહેતા અને હત્યાના ગુનામાં દોઢેક વર્ષથી જેલવાસ ભોગવતા કિશોર ચનાભાઈ રામાણી નામના ૩૨ વર્ષીય પટેલ શખ્શના ૭ દિવસના પેરોલ રજા મંજુર થયા હતા બુધવારે તેને જેલમાં હાજર થવાનું હતું તે પૂર્વે મંગળવારે સાંજે તેણે પોતાના ઘરે ઘઉંમાં નાખવાના ટીકડા ખાઈ લેતા તેને સારવાર અર્થે સિવિલ હોસ્પિટલે ખસેડાયો હતો જ્યાં તેનું ગત સાંજે સારવાર દરમિયાન મૃત્યુ નિપજતા બી ડિવિઝન પોલીસ સ્ટેશનના પીએસઆઇ જે આર સરવૈયા સહિતનો કાફલો દોડી ગયો હતો અને જરુરી કાર્યવાહી કરી હતી બુધવારે જેલમાં હાજર થવાનું હોય જેથી ત્યાં ન જવું પડે તે માટે આ ટીકડા ખાઈ લેતા તેનું મોત થયું હોવાનું જાણવા મળ્યું છે દોઢેક વર્ષ પહેલા રાજકોટના સામા કાંઠાના ચાંદીના વેપારી જયેશ રામાણીને ૨૦ લાખ રુપિયા ધંધાના લેવાના હોય ૫ નવેમ્બર ૨૦૧૮ના રોજ જીયાણા ગામે બોલાવી પરાણે એસિડ પાઈ મોતને ઘાટ ઉતારી દીધો હતો.